《清晓踏雪送季武博》
宋代·吴泳

送客陵阳第一峰，临分莫遏顺帆风。
人行水驿梅花外，诗在昭亭雪界中。
破屋但留黄蘗老，高风难觅紫芝翁。
笋舆访别惊回首，无数寒鸦点碧空。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。